Derbyul nordului Londrei bate la ușă.
Peste doar opt zile o să joace cu Tottenham
în unul dintre cele mai aprige meciuri din lume.
Pentru jucători, e un test unic.
Înainte să se concentreze asupra lui, au de-a face cu Burnley.
După prima victorie din acest sezon de Premier League,
Arsenal a făcut drumul de 740 km dus-întors până la Lancashire.
Se spune despre Arsenal
că sunt oricând la un meci distanță de o catastrofă.
Da.
BURNLEY CONTRA ARSENAL STADIONUL TURF MOOR - 18 SEPTEMBRIE 2021
Arteta rămâne sub o presiune uriașă.
Au jucat până acum patru partide în campionat
și au înscris o singură dată.
Meciul începe!
Frumoasă întoarcerea lui Saka! Atacă apărarea lui Burnley,
îi poate pasa lui Pépé, dar e faultat grosolan.
Excelent șut cu stângul al lui Ødegaard!
Au trecut 30 de minute pe Turf Moor.
Arsenal conduce cu unu la zero.
E primul gol pentru norvegian de la revenirea la Arsenal.
Meciul se încheie.
Lovitura liberă executată de Ødegaard îi aduce cele trei puncte.
Arsenal e în revenire. Are două victorii la rând.
Și capătă elan.
La câteva minute de la fluierul final, fanii se gândesc la un singur lucru.
Nu poți să joci derbyul nordului Londrei gândindu-te că o să pierzi.
Meciul cu Tottenham e un test uriaș.
Nu sunt optimistă, dar nici pesimistă.
Asta înseamnă să ții cu Arsenal.
Dar victoria le dă speranțe, în timp ce se întorc spre nordul Londrei.
Îți place ce faci. Asta se numește „pasiune”.
Trebuie să credem. Avem nevoie de energie.
Arătați-le oamenilor cât de mult vă pasă.
Haide!
TOTUL SAU NIMIC: ARSENAL
NARAT DE DANIEL KALUUYA
DOUĂ ZILE PÂNĂ LA DERBYUL NORDULUI LONDREI
ATACANT
Știu mulți oameni povestea?
Nu o știe nimeni.
E prima oară când le spun oamenilor de ce-mi fac o stea în păr
când joc cu Tottenham.
În 2016
mi-am pierdut bunicul și în aceeași zi am jucat cu Tottenham.
De asta îmi fac o stea când jucăm cu ei.
În acea zi am dat două goluri pentru el
și am fost foarte fericit. Ăsta e motivul pentru care, de atunci,
fac ceva pentru el. El e steaua mea.
Îți faci stele?
- Arată bine? - Foarte.
- Îți place? - Da.
Îți plac?
Cum o să te simți dacă înscrii duminică?
Ar fi grozav. Sper să reușesc.
Dar știu cum e să înscriu.
Am făcut-o în câteva derbyuri acasă.
Cunosc sentimentul, aștept să-l trăiesc iar.
Bună dimineața!
O să facem un exercițiu simplu, după care vă explic care e scopul lui.
O să vedeți o imagine.
Aveți la dispoziție 45 de secunde
să memorați ce vedeți.
Nu e un concurs.
E simplu, nu contează dacă greșiți.
Pépé pare îngrijorat.
Nico, îți faci griji? Nu e un test.
Mă interesează poziția și numărul. Învățați-le, vă rog!
Câte ați reținut de aici
și câte de aici? Kieran.
Am încercat să memorez desenul din dreapta.
- Dar ai memorat desenul ăsta? - Nu.
Ben?
Mikel Arteta are nevoie ca echipa să reușească.
N-ai ajuns și la imaginea asta?
Și jucătorii trebuie să știe instinctiv unde sunt ceilalți pe teren.
- Totul e în regulă în stânga? Și aici? - N-am avut timp.
Bine. Ați spune că majoritatea
ați reținut desenul din dreapta aproape în totalitate,
dar abia ați ajuns să memorați 30, 40, 50% din ăsta?
De ce credeți că l-am putut memora pe ăsta?
E formula pe care o repetăm zilnic.
Ce efect are asupra creierului faptul că ne antrenăm așa zilnic?
Pentru că am învățat-o
și o vedem, procesăm informația pe baza datelor cunoscute.
În meci aveți mai puțin de o secundă să luați o decizie,
așa că mesajul de azi e cât de important e
ca toată lumea să înțeleagă ce se întâmplă pe teren,
pentru că asta simplifică luarea deciziei.
Indiferent dacă suntem în atac sau în apărare,
dacă putem vizualiza fără să ne gândim, înțelegem ce se întâmplă,
ce face un jucător dacă altul se mișcă,
cum funcționează echipa și cum interacționăm.
De aceea facem exercițiul ăsta.
Arsenal se pregătește de derbyul nordului Londrei
și e pe locul 13, mai jos de Tottenham.
Băieți, în față!
Clubul clădește o echipă pentru viitor,
dar antrenorul are nevoie de rezultate acum.
Mai veseli!
Zâmbiți larg!
Zâmbiți larg! Arătați că sunteți bucuroși.
Antrenorul are încredere în acești jucători tineri
pentru că știe cât de talentați sunt unii dintre ei.
De exemplu, Emile Smith Rowe.
Iată-l la 15 ani.
Controlul mingii e ceva firesc pentru el.
Emile, a fost mult mai bine.
Trebuie să îți lași măcar un metru până la tușă,
în caz că vrei să te duci în lateral. Ești prea aproape.
Pentru Emile Smith Rowe, derbyul nordului Londrei înseamnă ceva mai mult.
De mic copil țineam cu Arsenal.
MIJLOCAȘ
Din păcate, tata ținea cu Spurs, atmosfera era urâtă în casă.
E mândru de mine, dar, când joc cu Spurs,
există dispute verbale.
Ce părere ți-a făcut Emile la prima vedere?
Emile e foarte timid, nici măcar nu mă privea în ochi.
Părea...
Aș spune că era stânjenit și nesigur.
Dar se vedea că e foarte pasionat și are toate abilitățile necesare.
Talentul lui Emile era evident.
Însă clubul l-a împrumutat pentru a-și dezvolta caracterul.
Când l-am împrumutat, am spus:
„N-o să mă uit la meciurile tale,
„vreau doar să aud ce spune lumea despre tine când ești acolo.
„Și cum o să te descrie ca om, nu ca jucător.
„Ca jucător n-am îndoieli că știi să joci.
„Dar te descurci în acel vestiar, faci față presiunii exterioare?
„Nu știu. Așa că du-te și impune-te!”
Și a făcut-o.
Acum are 21 de ani și poartă numărul zece la Arsenal.
Da, înseamnă foarte mult.
În copilărie voiam să port simbolicul număr zece.
Suspendarea a expirat.
Am încheiat suspendarea.
Revii în echipă?
Tu ești viitorul.
Ba nu.
Ți-am spus din prima zi că tu ești viitorul aici.
Nu contează viitorul, ci prezentul.
Ești numărul zece și viitorul căpitan.
De pe stânga pe dreapta.
Celălalt copil minune al Arsenalului pe care se bazează Mikel
e Bukayo Saka, de 20 de ani.
Părinții lui s-au mutat din Nigeria la Londra.
Bukayo a fost înscris la academia lui Arsenal la doar opt ani.
A devenit evident imediat că și el e extrem de talentat.
Cam un copil dintr-o sută
de la academie ajunge la prima echipă.
Când am ajuns prima oară în vestiarul primei echipe,
m-am gândit:
„Sunt aici, asta e viața de jucător la prima echipă.”
Bukayo a aprins imaginația țării jucând pentru naționala Angliei.
Dar acum presa se întreabă de ce n-a mai înscris de 19 etape.
Mikel, ce e cu B?
B?
Se simte bine?
Cred că e o problemă de încredere.
Trebuie să-l asigurăm că fizic stă excelent,
e unul dintre cei mai buni.
Erai aici. Unde te duci?
Există o singură direcție.
În Anglia, sunt maeștri când e vorba
să înalțe un om și apoi să dea cu el de pământ.
Treaba noastră, a clubului, e să-i protejăm cât mai bine.
Trebuie să-i și educăm, pentru că au o răspundere.
Și pot continua să se dezvolte pe plan personal
și profesional în mediul de la club.
- Ai fost la sala de forță? - Da. Am lucrat picioarele.
Fiecare secundă a meciurilor lui Emile a fost analizată
și primește frecvent feedback.
APĂRARE - EMILE - CÂȘTIGĂ DUELURILE
Ce se întâmplă aici?
- Am încercat să recuperez mingea. - Bine.
A pus piciorul acolo.
- Am căzut. - Vorbește mai tare!
Nu te aud.
- Am încercat să iau mingea. - Da?
- Și m-a dat la o parte. - Da.
- Dar așa sunt duelurile. - Da.
Trebuie să fii capabil să le câștigi.
Face parte din antrenament, când suntem în apărare...
Când jucăm miuțe, om la om, în toate momentele astea,
dar și în munca pe care trebuie s-o depui ca să câștigi mingea, Emile.
Mult mai des, pentru că ești mai rapid.
Trebuie să-ți folosești corpul și să fii mai curajos,
să vii cu mingi din spate, să te demarci,
să inventezi ceva, pentru că ești un jucător creativ.
Vreau să te văd mai des în asemenea situații.
CU 24 DE ORE ÎNAINTE DE ÎNCEPEREA MECIULUI
CÂȘTIGĂTORI AI CUPEI UEFA
Oamenii cred că, dacă-ți trăiești visul,
ai o viață ușoară, dar ai probleme de care alții nu au parte.
Trebuie doar să joci,
să te simți bine. Dar ai prea multe pe cap.
Nu știu. Poate mă înșel.
Ești de acord?
Da, sunt de acord.
Când jucam la cel mai bun nivel eram relaxat.
Încrezător, nu mă gândeam prea mult, îmi făceam jocul și mă simțeam bine.
Fiecare are o poveste...
ANTRENOR DE DEZVOLTARE INDIVIDUALĂ
...și de multe ori noi, ca societate,
criticăm sau judecăm fără să știm că acest om face tot ce poate.
Unde ai vrea să fii?
Azi, cu o zi înainte de derby.
De ce crezi că ai nevoie ca să câștigi?
Cred că putem câștiga.
Evident, am avut un început slab.
Toată lumea a vorbit despre asta,
dar sezonul nu e definit de trei meciuri.
E foarte lung.
La asta mă gândeam și am zis că e în regulă.
O să câștigăm cele două partide în care trebuie să învingem.
Simt că moralul echipei s-a îmbunătățit, avem mai multă încredere.
Dacă putem câștiga mâine, cred că o să fie tot mai bine.
- Ai spus ce trebuia. - O să vedem.
STADIONUL EMIRATES
Jucăm cu Spurs duminică.
Îți dorești mult victoria, dar în primul rând nu vrei să pierzi.
FRIZERIA ARSENAL LISTĂ DE PREȚURI
E singura dată în viața mea când Arsenal și Spurs au valori egale.
Contează ascendentul moral.
Când câștigi, e fantastic, dar când pierzi...
Când pierzi, e oribil.
Când avem un meci foarte important,
tensiunea îi afectează pe jucători și e înfricoșător.
Derbyul nordului Londrei e cea mai importantă partidă a sezonului.
Gândește-te cum e să înscrii în derbyul nordului Londrei!
E cea mai tare chestie.
Urmează o săptămână importantă, se joacă derbyul nordului Londrei.
Sigur că da. Ne trebuie o serie de victorii,
știm că avem nevoie de rezultate.
Cum e să joci un derby al nordului Londrei acasă?
Derbyurile astea sunt mereu intense.
Deseori dure.
Și uneori mai e și câte un moment de geniu.
Thierry Henry...
Nu se oprește! Thierry Henry!
Dumnezeule, genial! E genial!
Thierry Henry face spectacol în nordul Londrei.
Una dintre problemele echipei Arsenal
e că e mereu comparată cu legendele trecutului.
Mi se pare nedrept să compari generațiile
și să te aștepți ca oamenii să joace la fel.
Arsenal evoluează,
dar nu trebuie să pierzi ce ți-a adus succes.
Oamenii vorbesc despre refacerea ADN-ului Arsenalului.
ADN-ul Arsenalului îi cere să lupte pentru victorie.
Mă refer la atitudine și la mentalitate,
la cum trebuie să mergi, să alergi, să respiri, să gândești, să dormi,
să mănânci ca un lider.
Arsenal reprezintă maximul pentru mine.
Nu mă refer doar la ce am câștigat ca echipă,
ci și la ce reprezintă în comunitate.
A fost mereu clubul oamenilor simpli, al străzii.
Arsenal a fost unul dintre primele cluburi care a avut jucători de culoare,
așa că a reprezentat masele britanice, a reprezentat Londra.
Sper că oamenii din club știu asta și știu pentru cine joacă.
Dar eu mă identific cu echipa
prin Bukayo Saka și Smith Rowe,
pentru că e scris pe fruntea lor că ei sunt Arsenal.
Ai văzut?
Văd cum joacă și cum se mișcă,
cum aleargă și luptă.
Și când fac o greșeală, când înscriu sau ratează,
se vede pe fața lor
că ei sunt Arsenal.
STADIONUL EMIRATES - 26 SEPTEMBRIE 2021
90 DE MINUTE PÂNĂ LA ÎNCEPEREA MECIULUI
Jucătorii aleg muzica în vestiar.
De obicei, Mikel ține un discurs cu o oră înainte de începutul partidei.
Și încă unul chiar înainte de start.
- A venit toată lumea? - Da.
Sunteți pregătiți, băieți. Sunt convins de asta.
O văd, o simt. Am văzut-o la antrenamente.
Văd pe fețele voastre ce simțiți.
Vreau să discutăm despre un singur aspect al meciului.
Sunteți pregătiți fizic și tactic,
sunteți pregătiți tehnic, vă înțelegeți excelent.
O să vă explic ceva foarte important în meciul de azi.
Trebuie să jucați cu inima.
În același timp, trebuie să jucați cu creierul.
Cele două trebuie să conlucreze.
E pasiunea voastră,
cât de mult vă implicați din adâncul sufletului,
cât vă doriți să vă motivați, să vă implicați în meci.
Vor să vă provoace,
Højbjerg, Harry Kane, Dele Alli, Dier, dar voi vă controlați.
Când luați o decizie, trebuie să vă temperați,
nu puteți juca mereu la viteză maximă.
Dacă facem lucrurile astea,
ajungem la cel mai puternic lucru din acest meci, adică asta.
Dacă folosiți aceste două lucruri...
PASIUNE - CLARITATE
...o să vă susțină și o să vă dea asta.
ENERGIE
Vă spun asta pentru că am trăit-o.
În momentul în care conectezi aceste trei aspecte,
simți că ești puternic pe teren,
că ești de neoprit, ești invincibil, de neatins.
Asta contează azi. Restul îl știți. Bine?
Hai, băieți!
Tottenham conducea în clasament acum câteva săptămâni,
dar, după două înfrângeri, au ceva de demonstrat.
STADIONUL EMIRATES
O să-ți dau veștile privind echipa, Gigi.
Xhaka revine după suspendare, e singura lor schimbare.
Ramsdale e în poartă, Tomiyasu, Gabriel, White
și Tierney sunt în apărare.
Xhaka și Partey la mijloc,
Smith Rowe, Ødegaard și Saka în spatele lui Aubameyang.
Tottenham Hotspur au făcut trei schimbări...
30 DE MINUTE PÂNĂ LA ÎNCEPEREA MECIULUI
Hai, băieți! Să-i dăm drumul!
Te iubim, Arsenal
Arsenal, te iubim!
Te iubim, Arsenal
ZECE MINUTE PÂNĂ LA ÎNCEPEREA MECIULUI
E toată lumea prezentă?
Vino, Stuart!
De 30 de ani, omul ăsta imortalizează emoții.
Oameni, emoții, echipe.
Vreau să vă spună el ce simte față de voi,
pentru că vă vede în fiecare zi, și față de club.
E dificil.
E echipa mea. Iubesc echipa asta.
Și vă iubesc pe fiecare în parte.
În 30 de ani, am fotografiat jucători incredibili,
jucători de talie mondială, echipe excelente.
Mă uit la voi și văd o echipă excelentă.
Sunteți o echipă excelentă! Am ținut cu Arsenal toată viața.
Trebuie să câștigăm.
Sunt suporterul echipei. Cei din tribune
ar face orice pentru o victorie azi.
Uitați-vă la ei! La prima intrare prin alunecare,
ascultați publicul, o să vă fie alături din prima.
Câștigați fiecare deposedare. Când marcați, uitați-vă la ei,
la emoțiile lor, la cât vă iubesc.
Arătați-le cât îi iubiți și voi. Bine?
Să mergem!
Un atac foarte bun al lui Ben White.
E genul de fază care impune stilul de joc.
Arsenal joacă mai bine.
Ødegaard avansează, Aubameyang e în fața lui,
îi pasează lui Saka în colțul careului.
Saka pasează înapoi, sosește Smith Rowe!
Smith Rowe aduce Arsenal în avantaj!
Excelentă fază a lui Arsenal!
Unu la zero pentru Arsenal.
Asta se strigă pe stadionul Emirates.
Unu la zero pentru Arsenal.
Colaborarea dintre Smith Rowe și Saka e excelentă.
Smith Rowe, marcatorul golului, avansează spre careu.
Îi pasează lui Aubameyang!
Arsenal înscrie din nou!
Aubameyang!
Mingea ajunge de la Xhaka la Ødegaard,
la Smith Rowe, care-i pasează lui Saka.
Poate profita de spațiul lăsat de Reguilón.
Saka avansează, sunt trei contra doi.
Saka vrea să paseze înapoi, dar șutează.
Mingea îi revine și înscrie.
Arsenal se desprinde în această partidă.
Saka înscrie pentru prima oară după 20 de meciuri.
REZULTAT LA PAUZĂ
Bravo, băieți! Tot așa!
Nu vă lăsați, băieți!
Haide! O luăm de la capăt.
Primul meu mesaj e că mai avem de jucat o repriză
și trebuie s-o facem și mai bine.
Putem să le dăm lovitura decisivă.
Când ești în situația asta, trebuie să fii necruțător.
Ăsta e mesajul cu care vreau să încep.
Când putem, în momentul potrivit,
cu intensitatea și ritmul de care ați dat dovadă,
cu felul în care ați controlat mingea,
trebuie să jucăm la fel, pentru că ei o să riște,
o să trimită jucători în atac.
B, ai pătruns bine, ai avut multe recuperări.
E crucial, trebuie să menținem ritmul.
Saka are mingea, încearcă să scape de Skipp.
Smith Rowe îl are pe Saka aproape.
Smith Rowe e cu spatele la poartă, îi pasează lui Ødegaard,
Arsenal e iar în atac, o centrare către Aubameyang.
Mingea e degajată, Harry Kane e acolo,
Harry Kane, pe lângă poartă. Steagul n-a fost ridicat.
Îi pasează prin alunecare lui Reguilón,
centrare, Son înscrie!
Lovește bara, după parada lui Ramsdale.
Încă puțin. Și se aude fluierul final!
Mikel Arteta sărbătorește pe stadionul Emirates.
Arsenal merită din plin victoria, au jucat excelent în prima repriză.
Emile, după 50 de meciuri la Arsenal
putem spune că ai avut ceva zile bune.
Asta e cea mai bună?
Sută la sută, probabil e cea mai frumoasă din viața mea,
am mai câștigat un derby al nordului Londrei acasă,
am marcat în fața familiei mele. E un sentiment incredibil.
Ce culoare are nordul Londrei?
- Roșu. Haide! - Haide!
E roșu.
A fost cât se poate de frumos.
Alunecări pe genunchi din plin.
Dacă-ți plac, ai avut parte de multe în meciul ăsta.
În asemenea zile e o plăcere să susții echipa asta. Nu pot să cred!
Haide!
Haide! Da!
Și acum pornim
Toată lumea la bord Am plecat
Am pornit
Saka și Emile Smith Rowe
Toată lumea!
Și acum pornim
Toată lumea la bord Am plecat
Am pornit
Saka și Emile Smith Rowe
Hai, Arsenal!
Ăsta e pentru tine. Toată lumea l-a semnat. Să te bucuri de el!
Nordul Londrei e roșu în seara asta.
Arsenal câștigă al 204-lea derby al nordului Londrei.
E genul de victorie care dă tonul într-un sezon.
Campionatul continuă
și e clar că Arsenal începe să-și reapropie suporterii.
Unu, doi, trei, patru Îmi place, îmi place
Îmi place
Am pornit
Saka și Emile Smith Rowe
Unu, doi, trei, patru
Îmi place, îmi place
Am pornit
Saka și Emile Smith Rowe
DIN EPISODUL VIITOR...
Cred că mergem pe Anfield și îi învingem.
Un mic scandal la marginea terenului,
Arteta și Klopp se înfruntă.
Diogo Jota îl driblează pe Ramsdale și înscrie pentru Liverpool.
E jenant!
Pot să fac schimbări, n-o să folosim aceeași echipă.
- Aubameyang e rezervă. Cu siguranță. - Pe bună dreptate.
A lovit transversala din poziția asta mai devreme. Acum marchează!
MULȚUMIRI JUCĂTORILOR, ANTRENORILOR ȘI ANGAJAȚILOR CLUBULUI ARSENAL
Subtitrarea: Robert Ciubotaru
Supervisão Criativa Karina Curi